Boeremusiekgilde - Etiese en Gedragskodes
HomeMeer oor onsEtiese en Gedragskodes
Etiese en Gedragskode
Klik hier om die volledige en getekende Etiese en Gedragkodes in pdf formaat af te laai.
ETIESE EN GEDRAGSKODE VIR ALLE LEDE
Ten einde ons strategiese oogmerk “om ‘n wêreldklas musiekorganisasie te wees” uit te leef, moet ons die Boeremusiekgilde se Etiese en Gedragskode eerbiedig en toepas terwyl ons steeds ‘n effektiewe, standvastige en betroubare Kulturele Organisasie is.
Vir ons om suksesvol te wees, moet ons onsself tot die volgende kernwaardes en professionele optrede verbind:
Eerlikheid en integriteit;
Beskerm BOEREMUSIEKGILDE se bates en eiendom;
Passievol oor die lidmaatskap;
Passievol oor die amp wat beklee word en pligte wat uitgevoer moet word.
Beskerm vertroulikheid, privaatheid en anonimiteit te alle tye.
Handhaaf politiese onpartydigheid.
Tree te alle tye deursigtig, konsekwent en verantwoordelik op.
Mag nooit toelaat dat persoonlike belange Boeremusiekgilde besluite of take beïnvloed nie.
Mag nooit ampsmag of Boeremusiekgilde fasiliteite of toerusting gebruik om jouself, vriende of familie te bevoordeel nie;
Werklike of potensiële botsende belange moet te alle tye openbaar gemaak word;
Hierdie kernwaardes vorm die hart van die Boeremusiekgilde se Etiese en Gedragskode vir alle lede.
As ‘n Kultuurorganisasie wat die bevordering van ons musiekerfenis ten doel het en getrou is aan die morele standaarde soos voorgehou deur ons volk, onderneem en onderskryf elke lid van die Boeremusiekgilde die volgende gedragskode:
Elke byeenkoms sal, waar moontlik, met gebed geopen word.
Elke lid sal homself gedra in terme van die bepalings van die Oprigtingsdokument (MOI) van die Boeremusiekgilde en homself onderwerp aan die Dissiplinêre proses.
Alkohol wangebruik, brassery, gebruik van vuil taal en enige optrede wat aanstoot gee en die goeie naam van die Boeremusiekgilde of enige lid benadeel, sal nie geduld word nie.